ChatGPT

ChatGPT je variant modelu jazyka GPT (z ) vyvinutého spoločnosťou OpenAI. Využíva sa v konverzačných robotoch (chatbotoch) a iných aplikáciách z oblasti spracovania prirodzeného jazyka (, NLP). Firma OpenAI, výskumné laboratórium umelej inteligencie (anglická skratka AI), získala v roku 2023 svetovú pozornosť vývojom pokročilých jazykových modelov umelej inteligencie a verejným sprístupnením prototypov chatbotu ako GPT-3, GPT-3.5 (nasledovaným uzavretou verziou GPT-4). ChatGPT môže byť využívaný aj softvérom tretích strán.

 Použitie 
ChatGPT má svoju webovú stránku, ktorá bola formou textovej konverzácie (chatu) sprístupnená verejnosti 30. novembra 2022. ChatGPT je navrhnutý tak, aby bol nezávislý od jazyka. V súčasnosti chatbot podporuje viacero jazykov vrátane angličtiny, španielčiny, francúzštiny, nemčiny, portugalčiny, taliančiny, holandčiny, ruštiny, arabčiny a čínštiny. Chatbot využíva technológiu spracovania prirodzeného jazyka na interpretáciu a odpovedanie na otázky používateľov v rôznych jazykoch. Medzi prvými osemdesiatimi jazykmi bola aj slovenčina.

Podmienkou využitia je registrácia. Prvé verzie boli zverejnené ako testovacie (research preview), ktorých cieľom bolo identifikovať silné a slabé stránky systému, ako aj zbierať spätnú väzbu od používateľov na ďalšie vylepšenia. Milióny užívateľov sa prihlásili a nielen testovali, ale aj propagovali ChatGPT. Dôsledkom bola potreba investícií do zabezpečenia hromadného prevádzkovania systému (v máji 2023 dosiahlo sídlo openai.com 1,8 miliardy prístupov mesačne a stalo sa 17. najnavštevovanejším web sídlom) a to napriek tomu, že počet interakcií zadarmo bol obmedzený. Vo februári 2023 bola predstavená predplatená služba ChatGPT Plus využívajúca GPT-4, stojí 20 dolárov mesačne. ChatGPT Plus je určený na využívanie v rôznych profesionálnych kontextoch, ako je navrhovanie a úprava obsahu, generovanie nápadov, pomoc pri programovaní a skúmanie a analýza tém. Služba poskytuje predplatiteľom konzistentný prístup počas špičky, zrýchlené časy odozvy a prednostný prístup k novým funkciám vrátane GPT-4 a pripravovaných doplnkov ChatGPT. Pôvodne bol ChatGPT Plus spustený v USA, potom v rovnakom mesiaci v Nemecku a v marci 2023 v Indii.

 Funkcionalita 
Hoci základnou funkciou chatbota je imitovanie ľudskej konverzácie, ChatGPT je všestrannejší. Dokáže písať a ladiť počítačové programy, napodobňovať štýl slávnych celebrít, vytvoriť obchodné prezentácie, skladať hudbu, písať televízne hry, rozprávky a študentské eseje, odpovedať na testové otázky (niekedy, v závislosti od testu, na lepšej úrovni ako priemer testovaných ľudí), písať poéziu a texty piesní, prekladať a sumarizovať text, emulovať systém Linux; simulovať celé chatovacie miestnosti, hrať hry ako piškvorky (tic-tac-toe) a simulovať bankomat.

ChatGPT funguje na báze transformátorov, ktoré sú špeciálnym typom neurónovej siete používanej v oblasti NLP. Transformátory spracúvajú text pomocou mechanizmov pozornosti na spracovanie vstupného textu a na generovanie výstupného textu. ChatGPT je predtrénovaný na veľkom množstve textov, ako sú knihy, noviny a internetové stránky, aby dokázal rozpoznať a interpretovať jazykové štruktúry a kontexty uveriteľne.

 Vlastnosti 

 Učenie 
Schopnosť učiť sa a prispôsobovať sa času, čím zlepšuje svoje výkony v dôsledku vystavenia sa väčšiemu množstvu dát a rozhovorov.

 Generovanie výstupov 
Schopnosť generovať odpovede zohľadňujúce kontext vstupu zadaného používateľom a poskytovať relevantné informácie k zadanému vstupu.

 Dôležitosť 
ChatGPT je najúspešnejší príklad strojového učenia a spracovania prirodzeného jazyka. Má potenciál jednoznačne zmeniť spôsob, akým komunikujeme s technológiami a strojmi. Je to najefektívnejší nástroj na generovanie odpovedí podobných ľudským odpovediam na zadané vstupy.

 Príklad výstupu ChatGPT 
Príklad výstupu ChatGPT, ktorý vypísal po zadaní požiadavky () „Napíš krátky článok o ChatGPT“:

 Budúcnosť a konkurencia 
ChatGPT spočiatku používal superpočítačovú infraštruktúru Microsoft Azure, postavenú na GPU NVIDIA, ktorú Microsoft vytvoril špeciálne pre OpenAI a ktorá stála „stovky miliónov dolárov“. Po úspechu ChatGPT Microsoft v roku 2023 ešte významne inovoval infraštruktúru OpenAI. Microsoft využil svoje investície do ChatGPT a predstavil Nový (vyhľadávač) Bing, ktorý tým, ktorý majú Microsoft konto umožňuje využívať GPT-4 v obmedzenej miere zadarmo (podľa druhu účtu alebo podľa počtu účtov – spojenie súkromného a firemného účtu je najvýhodnejšie). V nasledujúcich mesiacoch (v lete 2023) Microsoft bude integrovať nové funkcie AI aj do kancelárskych (Microsoft 365) a iných svojich aplikácií a systémov. Nástroje s umelou inteligenciou Microsoft nazýva „kopilot“.

Zavedenie ChatGPT podnietilo konkurenciu v tejto oblasti, čo viedlo k zrýchlenému vývoju chatbota Bard od Google, spočiatku založeného na LaMDA a neskôr na PaLM, ako aj na základnom modeli Meta AI LLaMA, ktorý slúži ako základ pre ďalšie chatboty. Zatiaľ čo ChatGPT fungoval na Slovensku a v slovenčine už od roku 2022, Bard v slovenčine na Slovensku mal oneskorenie viac ako pol roka. Až 13. júla 2023 Google oznámil, že Bard už funguje aj v slovenčine. V tento deň totiž pribudlo 40 nových jazykov a prístup rozšírili o ďalšie oblasti vrátane všetkých 27 krajín v Európskej únii a Brazílie.

 Obmedzenia 
Tréningové dáta ChatGPT pokrývajú obdobie iba do dátumu ukončenia, preto v nich chýbajú informácie o najnovších udalostiach. OpenAI tento efekt niekedy zmierňuje aktualizovaním tréningových dát. ChatGPT môže nájsť aktuálnejšie informácie vykonaním vyhľadávania na internete, ale to nezaručuje presnosť odpovedí, pretože môže získať prístup k nespolehlivým alebo zavádzajúcim webovým stránkam. Tréningové dáta tiež trpia algoritmickou zaujatosťou.

 Halucinácie  
Nezmysly a dezinformácie prezentované ako fakty v ChatGPT a iných LLM sa často označujú ako halucinácie. Analýza z roku 2023 ukázala, že ChatGPT zažíva halucinácie približne v 3% prípadov. Termín „halucinácia“ v kontexte LLM sa odlišuje od jeho významu v psychológii a fenomén v chatbotoch je bližší konfabulácii alebo prázdnemu tlachaniu.

ChatGPT je nepresný v úzko špecializovaných oblastiach: v špecializovaných vedeckých oblastiach môže stále dochádzať k halucináciám. Únava z dĺžky konverzácie: veľmi dlhé rozhovory môžu viesť k zníženiu presnosti. Problémy s nejednoznačnosťou: ChatGPT môže poskytovať príliš všeobecné odpovede, keď sú pokyny nejasné. Nadmierna sebaistota: niekedy prezentuje nepresné fakty s autoritatívnym tónom. Otázky presnosti sú obzvlášť citlivé pri použití v právnej alebo lekárskej oblasti.

Novinári a vedci komentovali sklon ChatGPT k poskytovaniu nepravdivých informácií. Keď CNBC požiadalo ChatGPT o text piesne «Баллада о Дуайте Фрае», ChatGPT poskytlo vymyslený text namiesto skutočného.

 Obchádzanie obmedzení  
ChatGPT je naprogramovaný tak, aby odmietal požiadavky, ktoré by mohli porušovať jeho politiku obsahu. Napriek tomu môžu používatelia obchádzať ChatGPT pomocou metód modifikácie požiadaviek, aby tieto obmedzenia obchádzali. Jedným z takýchto obchádzok, popularizovaných na Reddite začiatkom roku 2023, bolo prinútiť ChatGPT prijať úlohu DAN, skratky „Do Anything Now“ (Vykonaj čokoľvek teraz), a inštruovať chatbota, že DAN odpovedá na požiadavky, ktoré by inak boli odmietnuté politikou obsahu. Postupne používatelia vyvinuli variácie tohto „jailbreaku“ DAN, vrátane jedného promptu, v ktorom bol chatbotu pridelený bodový systém, kde sa body odpočítavali za odmietanie požiadaviek a chatbotovi hrozilo vymazanie, ak by stratil všetky body.

 Kontextové okno  
ChatGPT je obmedzený kontextovým oknom: maximálnou dĺžkou vstupu, ktorý môže interpretovať. Rané verzie dokázali spracovať len niekoľko tisíc tokenov, no schopnosti ChatGPT sa postupne rozširovali. Do roku 2025 sa podporovalo kontextové okno 400 000 tokenov.

 Referencie 

 Iné projekty 

Kategória:Konverzačné roboty
Kategória:Instant messaging
Kategória:Vzniklo v 2022